29.5.2009 Jurnalul Oficial al Uniunii Europene L 133/1 II (Acte adoptate în temeiul Tratatelor CE/Euratom a căror publicare nu este obligatorie) DECIZII CONSILIU DECIZIA CONSILIULUI din 26 februarie 2009 privind semnarea în numele Comunității Europene a Convenției privind acordurile de alegere a forului (2009/397|CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 61 litera (c) coroborat cu articolul 300 alineatul (2) primul paragraf, având în vedere propunerea Comisiei, întrucât: Comunitatea face demersuri pentru crearea unui spaţiu judiciar comun bazat pe principiul recunoaşterii reciproce a hotărârilor judecătorești. Convenţia privind acordurile de alegere a forului încheiată la 30 iunie 2005 in cadrul Conferinței de la Haga de drept internațional privat (denumită în continuare „convenţia”) contribuie în mod eficace la promovarea autonomiei părților în cadrul operațiunilor comerciale internaționale şi la sporirea previzibilității soluțiilor judiciare în cadrul unor asemenea operațiuni. Convenţia are incidență asupra legislației comunitare secundare privind competența întemeiată pe alegerea părţilor, precum şi recunoaşterea și executarea hotărârilor judecătorești, în special Regulamentul (CE) nr. 44/2001 al Consiliului din 22 decembrie 2000 privind competența judiciară, recunoaşterea şi executarea hotărârilor în materie civilă și comercială ()). () JO L 12, 16.1.2001, p. 1. (4) Comunitatea are competență exclusivă în toate aspectele reglementate de convenție. Articolul 30 din convenție permite Comunității să semneze convenția, să o accepte, să o aprobe sau să adere la aceasta. Regatul Unit și Irlanda participă la adoptarea şi aplicarea prezentei decizii. În conformitate cu articolele 1 şi 2 din Protocolul privind poziția Danemarcei, anexat la Tratatul privind Uniunea Europeană şi la Tratatul de instituire a Comunității Europene, Danemarca nu participă la adoptarea prezentei decizii, nu are obligații în temeiul acesteia şi nu face obiectul aplicării sale. Convenţia ar trebui semnată și declarația atașată ar trebui aprobată, DECIDE: Articolul 1 Semnarea Convenţiei privind acordurile de alegere a forului încheiată la Haga la 30 iunie 2005 (denumită în continuare „convenția”) se aprobă în numele Comunităţii Europene, sub rezerva eventualei încheieri a acesteia la o dată ulterioară. Textul convenției figurează în anexa I la prezenta decizie.